אנג'לינה ולד גרימקה

אנג'לינה ולד גרימקה (באנגלית: Angelina Weld Grimké; 27 בפברואר 1880 - 10 ביוני 1958) הייתה סופרת, משוררת ומחזאית בארצות הברית. המחזה המפורסם ביותר שלה הוא "רייצ'ל" אשר היה בין הראשונים שביקר את הגזענות כלפי שחורים בארצות הברית. מחזה זה היה בין היתר, בין הראשונים שהוצג על ידי אישה שחורה.

קורות חיים 
אנג'לינה ולד גרימקה נולדה כבת יחידה ב-1880 בבוסטון, מסצ'וסטס לארצ'יבלד גרימקה, עורך דין ודיפלומט, ושרה סטנלי – זוג ממוצא מעורב. אביה אפרו-אמריקני, בן לעבד, אשר היה גם האיש אפרו-אמריקאי השני שסיים לימודי משפטים באוניברסיטת הרווארד. אמה של גרימקה לעומת זאת באה ממשפחה לבנה ממעמד ביניים שנהגה להחזיק עבדים שחורים. דודה רבתא של גרימקה הייתה פוליטיקאית מפורסמת בשם אנג'לינה אמילי גרימקה ולד אשר הייתה ידועה בזכות הפעילות החברתית שלה למען זכויות נשים בארצות הברית.

זמן קצר לאחר לידתה, הוריה של גרימקה נפרדו וגרימקה התגוררה עם אמה. ב-1890, בהיותה בת 10, אמה של גרימקה התאבדה מסיבות לא ידועות. אחרי מות אימה, גרימקה נשלחה לחיות עם דודיה בוושינגטון די סי. ב-1902, גרימקה החלה ללמד בבית ספר לשחורים בבירה. בזמן הזה, היא התחילה את הקריירה האומנותית שלה והתחילה לכתוב יצירות לעיתון The Crisis. יצירותיה התפרסמו לאחר מכן בלקט ספרות: THE NEW NEGRO,CAROLING DUSK,NEGRO POETS AND THEIR POEMS.

ב-1911, גרימקה הייתה מעורבת בתאונת רכבת בקונטיקט. כתוצאה מהתאונה, היא סבלה מפגיע קשה בגב. ב 1916, גרימקה התחילה ללמד בבית הספר DUNBAR עליה כתבה בשירה. בזמן זה היא גם התחילה לכתוב את המחזה רחל. ב-1920 המחזה שלה רחל פורסם והפך למחזה הראשון שהוצג בפומבי שנכתב על ידי אישה שחורה.ב-1930, אביה מת ממחלה וגרימקה הפסיקה לכתוב יצירות. ב-1958, גרימקה מתה בניו יורק.

פעילות מקצועית 
יצירותיה של גרימקה מאופיינות על ידי מוטיב רומנטי המשקף את חייה המדוכאים והסודיים. מוטיב זה מופיע בשירתה אל בסו(El Beso), אחד השירים הראשונים שלה שמתארת את התשוקה של גרימקה אל נשים אחרות. רבים מהמקומות שפרסמו את עבודתה צנזרו את החלקים האלו והחליפו או הורידו את כינויי הגוף הנשיים.

בשיריה אפשר להבחין מוטיבים של בדידות ותשוקה לאהבה. מוטיב זה בא לידי ביטויי בצבעים וצלילים המופעים בשיר. בשירתה היא פעמים רבות משתמשת בצבעים חלשים ודלים וכאשר היא משתמשת בצבעים בוהקים, היא משתמשת בצבעים שהם לא חלק מצבעי היסוד כמו זהב-ירוק ולילך. והצלילים המתוארים בשיר מופעים כמעומעמים ועדינים.

בנוסף לכך, רבים מיצירותיה עוסקים בגזענות נגד שחורים. במהלך לימודיה בבית הספר DUNBAR, גרימקה כתבה מחזה בן שלושה חלקים הנקראה רחל(Rachel). המחזה נכתב ב-1916 והוצא לאור ב-1920 . העלילה עוקבת אחרי דמות בשם רחל אשר כה מזועזעת מהגזענות שהיא מתנגדת להוליד ילד לעולם כזה. היא טוענת כי היא לא יכולה לתת לקהילה הלבנה עוד ילד שחור שיציקו לו. היצירה הועלתה לראשונה ב-1916 בבית ספר בוושינגטון על ידי NAACP ולאחר מכן שוחזרה בלונדון ב-2014 על ידי תאתרון פינבורו. המחזה קיבל ביקורות חיוביות על ידי BBC, The Guardian ועוד.

אפשר להבחין בנושא הגזענות גם ביצירתה, הדלת הנסגרת(The Closing Door). בסיפור זה מתואר אישה בהיריון אשר אחיה נתקל בגזענות. כתוצאה מהאירוע דעתה נטרפת עליה ואחרי הלידה היא חונקת את התינוק בשינתו כדי שלא יהיה כלי משחק לאספסוף הלבן.

רשימת יצירות 
 To Theodore Weld on His 90th Birthday
 Longing
 Beware Lest He Awakes
 El Beso
 To Keep the Memory of Charlotte Forten Grimké
 To the Dunbar High School
 The Closing Door
 Rachel: A Play in Three Acts
 The Black Finger

קישורים חיצוניים

הערות שוליים 

סופרות אמריקאיות
סופרים אמריקאים
מחזאיות אמריקאיות
משוררות אמריקאיות
עיתונאיות אמריקאיות
סופרג'יסטיות אמריקאיות
אמריקאיות שנולדו ב-1880
אמריקאים שנולדו ב-1880
אמריקאיות שנפטרו ב-1958
אמריקאים שנפטרו ב-1958